Svjetsko prvenstvo u nogometu 2010 - grupa A
Svjetsko prvenstvo u nogometu 2010 – grupa A bila je jedna od osam grupa grupne faze takmičenja na Svjetskom prvenstvu 2010. koje se odigralo u Južnoafričkoj Republici. Takmičenje u grupi A igralo se od 11. do 22. juna 2010. godine. U grupi A nalazile su se četiri reprezentacije: Urugvaj, Meksiko, Južnoafrička Republika i Francuska. Urugvaj kao pobjednik grupe, te Meksiko kao drugoplasirana ekipa kvalificirali su se u nokaut fazu Svjetskog prvenstva 2010.